kardosdrur/scandi-wiki huggingface dataset:
Borbjerg Møllesø

Borbjerg Møllesø er beliggende ved Borbjerg 11 km nordøst for Holstebro i Vestjylland.

Natursti 
Rundt om søen er der en natursti, der fører til bl.a. nåletræer, bøgetræer, rørskov og vådområder.

Dyrelivet 
I og omkring søen er der et meget rigt dyreliv.
I søen er fisk som skalle, aborre, brasen og hundestejle almindelige, og der er også fundet ål i søen.

I skoven omkring søen er dyrelivet repræsenteret i området med mosegrise som de almindeligste, men der er også ilder, mår og vildtlevende mink. Ligeledes er et så sjældent dyr som odder set et par gange. Af større pattedyr findes en del ræve, og grævlingen er også set. Man kan også være heldig at se et par rådyr.

For den fugleinteresserede er området fantastisk. Stort set alle rørskovens fugle er at finde i området med rørskov og kratbevoksning. I tiden omkring Skt. Hans kan man være heldig at se og/eller høre nattergale. I 1989 observerede man også pungmejsen i området. Ved søen og dalen mod syd holder gøgen til.

I søen findes både ænder og svaner, og ved søens bred ses fiskehejren ofte sammen med både rør- og blishøns og lappedykkere, der alle yngler omkring rørskoven.

Eksterne kilder/henvisninger 
 VisitHolstebro: Borbjerg Møllesø  – Holstebro Kommunes "Vandreture Borbjerg Møllesø" kan downloades.

Søer i Holstebro Kommune
Yrsa

Yrsa er et pigenavn af norrøn oprindelse. Betydning er omdiskuteret, men menes enten at stamme fra et oldnordisk ord, ligesom navnet Ursula beslægtet med det latinske ursus (= bjørn), altså "hunbjørn", eller beslægtet med ordet "yr" i betydningen "den vilde".

Personer med navnet Yrsa 
 Yrsa, sveakongen Adils' hustru og Rolf Krakes mor. Hvorvidt Yrsa er en historisk person, har ikke kunnet afgøres, men hun levede i så fald i 500-tallet.
 Yrsa Sigurðardóttir, islandsk forfatter.
 Yrsa Stenius, svensk journalist og forfatter.
 Ana-Yrsa Falenius, finlandssvensk skuespiller.

Andre anvendelser 
 Yrsa - en færge bygget til transport af dyr, materialer og maskiner til øerne i det Sydfynske Øhav.
 Yrsa Plads - en lille plads på Vesterbro i København

Noter

Se også 
 Yrsa - Den glemte dronning af Danmark (roman af Margit Sandemo)

Pigenavne
Tricarico

Tricarico er en kommune i provinsen Matera i den italienske region Basilicata. Der bor 5.808 mennesker i Tricarico. Byen ligger 53 kilometer vestligt fra byen Matera.

Byer i Basilicata
Palle Dyreborg

Palle Dyreborg (født 24. januar 1938) er arkitekt MAA og var indtil 2007 lektor på Kunstakademiets Arkitektskole ved Institut for Bygningskultur.

Fra slutningen af 1980'erne har Dyreborg ved siden af sit lektorat på Arkitektskolen drevet selvstændig arkitektvirksomhed i Dragør.

Gennem mange år har Dyreborg forsket i nordatlantisk byggeskik, især færøsk arkitektur, og sammen med forskningskollegaen Poul Jensen har han udgivet bøger om færøsk kulturhistorie og norrøn byggeskik.

Palle Dyreborg har sammen med Theo Bjerg været arkitekt på Oslo bade- og musikhus (Norge), Domus Vista Park III (Frederiksberg), Ortopædisk Hospitals værkstedsbygning (København), bofællesskabet Sættedammen (Ny Hammersholt ved Hillerød), Ungdomskollegiet (Flensborg).

Han er formand for »Foreningen til Den Bløde Blyants Bevarelse – B.B.B.«, som blev dannet som opposition til computernes indtog i arkitektfaget.

Referencer 

Arkitekter fra Danmark
Ansatte ved Kunstakademiets Arkitektskole
Byer i Bosnien-Hercegovina

Dette er en oversigt over større byer i Bosnien-Hercegovina.

Den største agglomeration i Bosnien-Hercegovina er Sarajevo med et indbyggertal på 402.166 (per 1. januar 2005). Dermed bor ni procent af befolkningen i landets hovedstadsregion. 

Den følgende tabel indeholder byerne med mere end 10.000 indbyggere, deres navn på latinsk og kyrillisk skrift, resultaterne fra folketællingerne fra 31. marts 1981 og 31. marts 1991 såvel som et estimat fra 1. januar 2005. Den delstat byen tilhører er ligeledes påført (Føderationen Bosnien og Hercegovina og Republika Srpska). For føderationen Bosnien og Hercegovina er den tilhørende kanton angivet. Distriktet Brčko har en særstatus og tilhører ikke nogen af delstaterne.

Indbyggertallene dækker over selve byområderne i en snæver betydning og altså ikke kommunerne eller andre politiske forståelser.

''FT = folketælling

Eksterne henvisninger 
 Federal Office of Statistics 
 Mongabay – Aktuelle indbyggertal for byerne i Bosnien-Hercegovina
 World Gazetteer – Aktuelle indbyggertal for byerne i Bosnien-Hercegovina
 City Population – Historiske indbyggertal for byerne i Bosnien-Hercegovina

 
Bosnien-Hercegovina
Vandpolo under sommer-OL 1948

Vandpolo under sommer-OL 1948. Vandpolo var med for tiende gang på det olympiske program i 1948 i Berlin. Italien vandt finalegruppen foran Ungarn og blev olympisk mester i vandpolo.

Medaljer

Medaljevinderne 

</div>

Sommer-OL 1948
1948
Asil

Asil (også kendt som Aseel og Reza Asil) er en indisk, gammel tung hønserace som formentlig har eksisteret i 4000 år. 

Asil er en kamphønserace, og den er også en af de ældste. I Indien drives der opdræt af racen, fordi den har stridslyst, og den bruges stadig til hanekamp. Den har beholdt aggressiviteten, og det gør, at man må holde hanerne adskilt fra hinanden, fordi de ellers vil slås til den ene dør. Racen er ikke en god æglægger, men den er en god og pålidelig ruger og mor. Hønen passer godt på sine kyllinger. Asil er tam og tillidsfuld. Den viser lidt aggressivitet overfor mennesker. Racen findes også som dværg. Æggene er cremegule til brune, og vejer 40 gram (30 gram for dværge). Hanen vejer 2,5 kg, og hønen vejer 2 kg. For dværge vejer hanen 700 gram og hønen 600 gram.

Farvevarianter
Hvid
Sort
Sort/hvidplettet
Vildtfarvet
Blå/sølvhalset
Træfarvet
Rødsadlet
Fasanbrun

Eksterne henvisninger

Dansk racebeskrivelse

Hønseracer
Kochin

Kochin er en tung hønserace, som stammer fra Kina.

I Kina var den kendt allerede i 1300-tallet under navnet cochin-china, men den kom ikke til Europa før 1800-tallet.  Den blev hurtigt kendt på udstillinger, og det er den stadig. Hønsene er ikke gode æglæggere, og de lægger små æg i forhold til deres størrelse, men de ruger villigt og er gode mødre, også med ællinger og gæslinger. Kyllingerne er robuste og vokser langsomt, og det tager ca. ti måneder før de er fuldvoksne og lægger æg. Kochin har i dag størst betydning for fremavling af nye racer. Den er en stor race med et meget roligt temperament, og den kræver ikke meget plads at bevæge sig på. Den er lidt langsom, og det giver den en magelig måde at bevæge sig på. Den har en tæt fjerdragt, noget som får den til at se meget stor ud. Kochin findes ikke som dværg, selvom der findes en race som hedder Dværgkochin, men navnet er alt det de har til fælles. Æggene er brungule og vejer 53 gram. Hanen vejer 3,5–5,5 kg, og hønen vejer 3–4,5 kg.

Referencer 
 Racebeskrivelse af Kochin på Dansk Fjærkræ Forum
 Racebeskrivelse af Kochin på Dansk

Hønseracer
Fredede bygninger i Albertslund Kommune

Der er ingen fredede bygninger i Albertslund Kommune (ud over kirker).

Se også 
 Fredede fortidsminder i Albertslund Kommune

Kilder og eksterne henvisninger 

Albertslund Kommune
Bygninger, konstruktioner og anlæg i Albertslund Kommune
WikiProjekt Wiki Loves Monuments
Fredede bygninger i Allerød Kommune

Der er ingen fredede bygninger i Allerød Kommune (ud over kirker).

Se også 
 Fredede fortidsminder i Allerød Kommune

Kilder og eksterne henvisninger 

Allerød Kommune
Bygninger, konstruktioner og anlæg i Allerød Kommune
WikiProjekt Wiki Loves Monuments
Ahmed Hadjali

Ahmed Hadjali (født 16. juni 1976 i Boghni, Tizi Ouzou, død 28. september 2022) var en algerisk håndboldspiller som spillede for den franske klub US Ivry Handball og det algeriske landshold.

Hadjali deltog med håndboldlandsholdet under VM i håndbold 2009 i Kroatien.

Kilder 

Håndboldspillere fra Algeriet
Fredede bygninger i Ballerup Kommune

Der er ingen fredede bygninger i Ballerup Kommune (ud over kirker).

Se også 
 Fredede fortidsminder i Ballerup Kommune

Kilder og eksterne henvisninger 

Ballerup Kommune
Bygninger, konstruktioner og anlæg i Ballerup Kommune
WikiProjekt Wiki Loves Monuments
Abdérazak Hamad

Abdérazak Hamad (født 25. juni 1975) er en algerisk, som i øjeblikket spiller for den franske andendivisions klub Pays d'Aix Université Club Handball. Hamad er en central spiller på algeriets landshold, med han har spillet 101 kampe sammen med i løbet af sin karriere. 

Hamad deltog med håndboldlandsholdet i VM i håndbold 2011 i Sverige.

Kilder

Eksterne henvisninger 
 http://www.paysdaixhandball.com/images/stories/fichesjoueurs/fiche-hamad.htm 

Håndboldspillere fra Algeriet
Rabah Soudani

Rabah Soudani (født 8. april 1985) er en algerisk håndboldspiller som i øjeblikket spiller for den franske klub Toulouse Union Handball og det algeriske landshold.

Soudani deltog med håndboldlandsholdet under VM i håndbold i 2009 i Kroatien.

Kilder

Håndboldspillere fra Algeriet
HTC Sense

HTC Sense er en Grafisk brugerflade udviklet af HTC corporation til mobiltelefoner/smartphone eller Tablet-computere som kører enten Android, Brew eller Windows Mobil styresystem.

Styresystemet, som f.eks. Android, er motoren i mobilen, som skaber de tekniske rammer til at sende SMS´er, modtage og lave opkald, gå på nettet osv. Sense har så til opgave at gøre alle disse funktioner meget lettere for brugeren at tilgå, sådan at de mest basale opgaver som opkald, SMS, fotos osv. kan findes i løbet af få sekunder.
HTC Sense blev første gang annonceret d. 24 juni 2009. Den første Android mobil som kørte med HTC Sense var HTC Hero. 

HTC har omtalt at Sense ikke bare er en brugerflade – den er en tanke/filosofi.

Hvad får jeg med Sense? 
Der er små forskelle i Sense alt efter hvilken mobil du har, f.eks. er opbygningen af HTC HD2 lidt anderledes end HTC Hero. Dog bygger alle Sense-produkter på de samme grundprincipper som skal gøre det meget lettere og enklere for brugerne. 
Nogle af de funktioner som man får fra HTC Sense:
 Google-integration:
 Ved at knytte sin google-account til sin mobil, får man adgang til sin gmail, alle sine kontaktpersoner, sin google-kalendar osv.

 Facebook-integration:
 Alle ens kontaktpersoner kan knyttes sammen med vennerne på Facebook. Mobilen søger automatisk de matchende kontakter og sætter billede og fødselsdag på.

 Kontaktliste:
 I kontaktlisten samles SMS'er, mails, Facebook-updates, fotos fra Facebook og Flickr samt seneste opkald, direkte under kontaktpersonen. Der skal kun slåes op ét sted for at finde hele kommunikationen med en person.

 Syv-forside skærme:
 Man kan bladre frem og tilbage mellem 7 "skærme", som man kan tilpasse lige som det passer en selv. F.eks. med genveje, programmer, widget og bogmærker.

 Lokalvejrudsigt:
 Vejrudsigt-programmet henter automatisk din aktuelle position, og giver dig vejrudsigten for det område. Ønskes der hurtigt genvej til vejet i bestemte byer, kan du også tilføje dem til programmet.

Eksterne henvisninger 
 HTC Sense hjemmeside
 HTC danske hjemmeside

Sense
Fredede bygninger i Herlev Kommune

Der er ingen fredede bygninger i Herlev Kommune (ud over kirker).

Se også 
 Fredede fortidsminder i Herlev Kommune

Kilder og eksterne henvisninger 

Herlev Kommune
Bygninger, konstruktioner og anlæg i Herlev Kommune
WikiProjekt Wiki Loves Monuments
Roskildes fald

Roskildes fald – angreb og ødelæggelse af byen ved Prins Racibor I af Pommern efteråret 1135. Det var en gengældelse for at forsøge at rejse det danske angreb på Pommern. Angriberne greb byen og det kongelige slot.

Pommern og Ranen folk sejlede hjem med rigt bytte og fanger.

Spor i annalerne 
 Annales Ludenses: "Anno 1135 Roskylde devastata est a Sclavis"
 Chronicon Danici: "Roskild devastata a Slavis"
 Annales Waldemariani, Annales Nestvedienses, Annales Sorani (Den Yngre Sorø årbog): "Roskilde devastata a Sclavis. Pessvm ire qvoqve Haroldvs castellvs in Roskylde"

Bibliografi 
 Kozłowski K., Podralski J., Gryfici. Książęta Pomorza Zachodniego, Szczecin 1985;
 Wybranowski D., Organizacja wojskowa Księstwa Pomorskiego od XII do połowy XIII wieku [in:] Pomorze militarne XII – XXI w. pod red. K. Kozłowskiego i E. Rymara, Szczecin 2004.

Slag med deltagelse af Danmark
Begivenheder i 1135
Fredede bygninger i Glostrup Kommune

Der er ingen fredede bygninger i Glostrup Kommune (ud over kirker).

Se også 
 Fredede fortidsminder i Glostrup Kommune

Kilder og eksterne henvisninger 

Glostrup Kommune
Bygninger, konstruktioner og anlæg i Glostrup Kommune
WikiProjekt Wiki Loves Monuments
Fredede bygninger i Høje-Taastrup Kommune

Der er ingen fredede bygninger i Høje-Taastrup Kommune (ud over kirker).

Se også 
 Fredede fortidsminder i Høje-Taastrup Kommune

Kilder og eksterne henvisninger 

Høje-Tåstrup Kommune
Bygninger, konstruktioner og anlæg i Høje-Taastrup Kommune
WikiProjekt Wiki Loves Monuments
Maura Visser

Maura Visser (født 1. juni 1985) er en hollandsk håndboldspiller som spiller i SG BBM Bietigheim.

Hun var med på landsholdet under EM i 2010, hvor Holland kom på en 8. plads, og hvor Visser kom på en 5. plads på topscorelisten med sine 36 mål.

Hun stoppede hendes landsholdskarriere i 2018, efter EM bronzekampen 2018 i Frankrig mod Rumænien.

Kilder 

Håndboldspillere fra Nederlandene
Håndboldspillere fra SG BBM Bietigheim
Fredede bygninger i Solrød Kommune

Der er ingen fredede bygninger i Solrød Kommune (ud over kirker).

Se også 
 Fredede fortidsminder i Solrød Kommune

Kilder og eksterne henvisninger 

Solrød
WikiProjekt Wiki Loves Monuments
Bygninger, konstruktioner og anlæg i Solrød Kommune
Willemijn Karsten

Willemijn Karsten (født 28. juni 1986) er en tidligere nederlandsk håndboldspiller, der i 2012 afsluttede sin aktive klub og landsholdskarriere i Thüringer HC i Tyskland.

Willemijn Karsten spillede i hjemlandet for klubben Zeeman Vastgoed SEW, som hun blev to gange nederlandsk mester med. I 2007 skiftede hun til Bundesligaklubben Buxtehuder SV. Efter at have spillet 24 kampe for BSV skiftede backspilleren til den nyoprykkede Bundesligaklub Borussia Dortmund Handball. Siden sommeren 2009 har hun spillet for DJK/MJC Trier.

Hun repræsenterede Holland ved EM i 2010 og havde før mesterskabet spillet 71 landskampe og scorede 157 mål.

Eksterne henvisninger 
 Portrett hos Trier de sprog

Kilder 

Håndboldspillere fra Nederlandene
Fredede bygninger i Vallensbæk Kommune

Der er ingen fredede bygninger i Vallensbæk Kommune (ud over kirker).

Se også 
 Fredede fortidsminder i Vallensbæk Kommune

Kilder og eksterne henvisninger 

Vallensbæk Kommune
Bygninger, konstruktioner og anlæg i Vallensbæk Kommune
WikiProjekt Wiki Loves Monuments
Junior-VM i håndbold 1979 (mænd)

Juniorverdensmesterskabet i håndbold for mænd 1979 var det andet junior-VM i håndbold for mænd, og turneringen med deltagelse af 23 hold afvikledes i Danmark og Sverige i perioden 23. oktober – 2. november 1979.

Turneringen blev vunder af Sovjetunionen, som i finalen besejrede Jugoslavien med 30-25. Dermed forsvarede det sovjetiske hold den VM-titel, som holdet havde vundet to år tidligere. Bronzemedaljerne gik til Sverige, som i bronzekampen mellem de to værtslande vandt 25-20 over Danmark.

Resultater 

De 23 deltagende hold var inddelt i fire grupper med seks eller fem hold i hver, og i hver gruppe spillede holdene en enkeltturnering alle-mod-alle. De fire gruppevindere og fire -toere gik videre til kampene om placeringerne 1-8, holdene, der sluttede som nr. 3 eller 4 i hver gruppe, spillede videre i kampene om 9.- til 16.-pladsen. De resterende hold spillede videre om 17.- til 23.-pladsen

Indledende runde

Gruppe A

Gruppe B

Gruppe C

Gruppe D

Hovedrunde 

I hovedrunden samledes de fire gruppevindere og de fire -toere fra den indledende runde i gruppe I og II. I hver gruppe spillede holdene en enkeltturnering alle-mod-alle, og de to gruppevindere kvalificerede sig til finalen. De to toere gik videre til bronzekampen, mens treerne gik videre til placeringskamp om femtepladsen. Endelig måtte de to firere tage til takke med at spille om syvendepladsen.

De fire gruppetreere og -firere fra den indledende runde blev samlet i gruppe III og IV. I hver gruppe spillede holdene en enkeltturnering alle-mod-alle, og alt efter placeringerne i grupper, kvalificerede holdene sig til placeringskampene om 9.- til 16.-pladsen.

Dem resterende hold spillede videre i gruppe V og VI, samt i placeringskampene om 17.- til 23.-pladsen.

Gruppe I

Gruppe II

Gruppe III

Gruppe IV

Gruppe V

Gruppe VI

Placerings- og finalekampe

Medaljevindere

Kilder / eksterne henvisninger 
 IHF – Junior-VM 1979   
 Politikens Avisarkiv

Noter 

Håndbold i 1979
VM i håndbold
Mohamed Bakir El-Nakib

Mohamed Bakir El-Nakib (født 6. april 1974) er en egyptisk håndboldmålmand , som spiller på egyptens landshold. Han deltaget i fire olympiske lege, i 1996 (6. plads), 2000 (7. plads), 2004 (12. plads) og 2008 (10. plads).

Under Sommer-OL 2008 blev han rangeret som den tredje bedste målmand, efter antal af mål reddet, da han reddede 40% af skuddene. Han var en del af de egyptiske hold som vandt Afrikamesterskabet i håndbold i 2008, og kvalificerede sig til VM i håndbold 2009.

Kilder 

Håndboldspillere fra Egypten
Datiscaceae

Datiscaceae er en lille familie med én slægt, der er udbredt i et bælte fra Californien over Kreta til Indien. Det er urteagtige planter med rødder, der har knolde, der rummer kvælstoffikserende Frankia bakterier. Bladene er dybt snitdelte til uligefinnede. De stilkede blomster er samlet i løse toppe. Frugterne er kapsler med mange frø.

 Datisca

 
Græskar-ordenen
Datisca

Datisca er en lille slægt med 2 arter, der er udbredt i Mellemøsten, Kaukasus, Centralasien og på det Indiske subkontinent samt i Europa (Kreta). Det er hårløse, flerårige urter med spredtstillede blade, der er uligefinnede og har tandet rand. Blomsterne er samlet i endestillede stande med særbo blomster. Kronbladene mangler, og blomsternes opbygning domineres af, om de er hanlige, hunlige eller tvekønnede. frugterne er læderagtige kapsler med mange frø.

 Datisca cannabina
 Datisca glomerata

Datiscaceae
DisneyToon Studios

Disneytoon Studios (DTS), oprindeligt kaldt Disney MovieToons og også kendt som Walt Disney Video Premieres, var et amerikansk animationsstudie, som producerede direkte-til-video-tegnefilm, animerede tv-serier og enkelte animerede spillefilm, som også blev vist i biografer. Studiet var en underafdeling af Walt Disney Animation Studios, som begge var en del af The Walt Disney Studios, som igen var en del af The Walt Disney Company. Studiet producerede i alt 47 animerede tegnefilm, hvor den første var Rip, Rap og Rup på eventyr: Jagten på den forsvundne lampe i 1990 og den sidste var Klokkeblomst og legenden om ønskedyret i 2015.

Tv-serier 
Studiet har produceret en række kendte tv-serier, bl.a.

 Chip & Chap: Nøddepatruljen (1989–1990)
 Darkwing Duck (1991–1992)
 Max og Mule (1992–1993)
 Bonkers (1993–1995)
 Aladdin (1994–1995)
 Timon & Pumba (1995–1999)
 Rap Sjak (1996)

Udvalgte tegnefilm i spillefilmslængde 
Studiets første tegnefilm i spillefilmslængde var Rip, Rap og Rup på eventyr: Jagten på den forsvundne lampe fra 1990. Siden har de lavet adskillige film, heriblandt:

 Rip, Rap og Rup på eventyr: Jagten på den forsvundne lampe (1990)
 Jafar vender tilbage (1994)
 Fedtmule og søn (1995)
 Aladdin og de fyrretyve røvere (1996)
 Løvernes konge 2: Simbas stolthed (1999)
 Tigerdyrets familiefest (2000)
 Frikvarter - Kampen om Sommerferien (2001)
 Tilbage til ønskeøen (2002)
 Grislings Store Eventyr (2003)
 Peter Plys og Hafferlaffen (2005)

Referencer 

Toon Studios
Etableret i 1988
Fredede bygninger i Danmark

Dette er en liste over fredede bygninger i Danmark, bortset fra kirker, sorteret alfabetisk efter kommune. Listen er baseret på lister fra Kulturarvsstyrelsen pr. juli 2011. 

Samtlige folkekirker i Danmark er beskyttede (men ikke fredede) efter lov om folkekirkens kirkebygninger og kirkegårde, og disse hører derfor ressortmæssigt under kirkeministeren. Andre bygninger bliver kun fredet, hvis bestemte kriterier er opfyldt, og disse hører ressortmæssigt under kulturministeren. Kulturarvsstyrelsens database indeholder således ikke kirkerne, selvom disse også er fredet, og derfor er disse ikke medtaget i nedenstående liste.

Der er knapt 7.000 fredede bygninger i Danmark fordelt på ca. 4.000 fredningssager. Flere bygninger kan høre til samme bygningskompleks og derfor indgå i én fredningssag. Som eksempler på bygningskomplekser kan nævnes slotte, herregårde, Nyboder og Carlsberg Byen.

Efter kommune

Se også 
 Fredede fortidsminder i Danmark

Eksterne henvisninger 

 Kulturarvsstyrelsens hovedside 
 Kulturarvsstyrelsens side over fredede bygninger 
 Kulturarvsstyrelsens "fredningsliste" 

 
WikiProjekt Wiki Loves Monuments
Lister over bygninger, konstruktioner og anlæg i Danmark
Hassan Moustafa

Hassan Moustafa (født 28. juli 1944 i Cairo) er en tidligere håndboldspiller fra Egypten, som spillede for Egyptens håndboldlandshold. Han er præsident for International Handball Federation (IHF).

Under VM i håndbold 2009 opstod der en konflikt mellem Moustafa og generalsekretæren for IHF, Peter Mühlematter.

Kilder 

Personer fra Kairo
Håndboldspillere fra Egypten
Ommen

Ommen  er en kommune og en by i provinsen Overijssel i Nederlandene.

Ommen ligger ved floden (Overijsselske) Vecht, i regionen Salland.

Kommunen tæller 17.330 indbyggere (1. april 2011) og har et areal på knap 182 kvadratkilometer. Selve byen Ommen har godt 8000 indbyggere. Den fik stadsrettigheder i 1248 fra biskop Otto III af Utrecht.

Andre, men mindre byer i kommunen er Lemele, Beerzerveld og Vilsteren.

Referencer

Eksterne henvisninger 

Byer i Overijssel
Kommuner i Overijssel
Georg Frederik von Krogh (1777-1826)

Georg Frederik (Friderich) von Krogh (8. august 1777 i Trondhjem – 26. oktober 1826) var en dansk-norsk officer og godsejer.

Han var søn af generalløjtnant Georg Frederik von Krogh (1732-1818) i andet ægteskab. Efter et par år at have været underofficer blev han 1790 fænrik ved 1. Trondhjemske Infanteriregiment, 1800 kammerjunker, 1801 premierløjtnant (ved grenaderkompagnierne) og 1802 generaladjudant-løjtnant hos den kommanderende general nordenfjelds. 1808 var han blevet kaptajn og divisionsadjudant i generalstaben og kommanderede som sådan de norske tropper ved indfaldet i Jæmteland 1809. På grund af sin her udviste dygtighed blev han 1810 Ridder af Dannebrog. 1812 forfremmedes han til major. 1815 udnævntes han til oberstløjtnant og generaladjudant-løjtnant i Hæren og blev ved arméreduktionen stillet surnumerær fra begyndelsen af 1818. 1821 udnævntes han til oberst i Hæren.

Han afgik ved døden 26. oktober 1826 og havde 2 gange været gift: 1. gang 5. februar 1801 med Henriette f. Schønheyder (1781-1809), datter af biskop i Trondhjem Johan Christian Schønheyder og Charlotte Reinholdine f. Jessen; 2. gang 8. august 1811 med Birgitte Johanne f. Vibe (7. december 1785 – 28. november 1875), datter af generalkrigskommissær Ditlev Vibe og Canuta Pauline f. Nordahl. Han var efter faderen blevet ejer af gårdene Leeren og Baklandet i Hlade Sogn ved Trondhjem, hvor han drev et rationelt landbrug og anlagde forskellige industrielle indretninger, der imidlertid under de ugunstige tidsforhold ikke lønnede sig, men ruinerede sin ejer. I Landhusholdningsselskabets Skrifter (Ny Samling I og III) har han leveret et par instruktive landøkonomiske afhandlinger.

Han er gengivet i et portrætmaleri af Jacob Munch.

Kilder 
 H.J. Huitfeldt-Kaas, "Georg Frederik von Krogh", i: C.F. Bricka (red.), Dansk Biografisk Lexikon, København: Gyldendal 1887-1905.
 Halvorsen, Norsk Forf. Lex.

Georg Frederik 3
Officerer fra Danmark
Personer fra Trondheim
Riddere af Dannebrog
Godsejere fra Norge
Danskere i 1800-tallet
Personer i Den Dansk-Svenske Krig 1808-1809 fra Danmark-Norge
Personer i Dansk Biografisk Leksikon